open-index/open-wikipedia-markdown huggingface dataset:
דאגלס מורטון דנלופ

**דאגלס מורטון דַנְלוֹפּ** (באנגלית: **Douglas Morton Dunlop**; 25 בפברואר 1909 – 12 בספטמבר 1987) היה מזרחן בריטי וחוקר בעל שם בהיסטוריה האסלאמית והאירו-אסייתית.

## ביוגרפיה
נולד באנגליה. למד בבון ובאוקספורד אצל ההיסטוריון פאול קאהלה (1875–1964). עבודתו הושפעה גם מחוקרים כמו זקי ולידי טוגאן, מיכאיל ארטמונוב וגיאורגי ורנדסקי.

בשנות ה-50 וה-60 כיהן כפרופסור להיסטוריה באוניברסיטת קולומביה בניו יורק. הוא ידוע במיוחד בספרי ההיסטוריה רבי ההשפעה שלו על הציוויליזציה הערבית ועל הכגנות הכוזרית. דנלופ הוגדר כחוקר המוערך ביותר של "ממלכת הכוזרים". הוא שלט בשפות רבות, להן נזקק כדי לחקור את הכוזרים. מידע עליהם הוא מצא בספרות הערבית, היוונית, הביזנטית, העברית והסינית.

## פרסומים

*"The Arabic Tradition of the Summa Alexandrinorum", in *Archives d'histoire doctrinale et littéraire du moyen âge*, 1982
**Arab civilization to A.D. 1500* London: Longman, 1971
**Arab civilization to A.D. 1500*, New York: Praeger, 1971
**The History of the Jewish Khazars*, New York: Schocken Books, 1967
*"The Khazars." *The Dark Ages: Jews in Christian Europe, 711-1096*. 1966
*"The Translations of al-Bitrîq and Yahyâ (Yuhannâ) b. al-Bitrîq", in *Journal of the Royal Asiatic Society of Great Britain & Ireland*, 1959
*Dunlop, Douglas M.. (1957) "Sources of Gold and Silver in Islam according to al-Hamdani (C10th)", in *Studia islamica*
*"Philosophical Predecessors and Contemporaries of Ibn Bâjjah", in The *Islamic Quarterly*, 1955
*"Aspects of the Khazar Problem", in *Transactions of the Glasgow University Oriental Society*, 1951
*"Ibn Bajjah's 'Tadbîru l-Mutawahhid'", in *Journal of the Royal Asiatic Society of Great Britain & Ireland*, 1945
*"The Karaits of East Asia", in *Bulletin of the School of Oriental and African Studies, University of London*, 1944
*"Muḥammad b. Mūsā al-**Kh**wārizmī", in *Journal of the Royal Asiatic Society of Great Britain & Ireland*, 1943
*"The Dhunnunids of Toledo", in *Journal of the Royal Asiatic Society of Great Britain & Ireland*, 1942


## הערות שוליים

קטגוריה:מזרחנים בריטים
קטגוריה:היסטוריונים בריטים
קטגוריה:ממלכת הכוזרים
קטגוריה:בריטים שנולדו ב-1909
קטגוריה:בריטים שנפטרו ב-1987
בני הרבנים

**בני הרבנים** (באנגלית: **The Rabbis' Sons**) הוא הרכב מוזיקלי בתחום המוזיקה החסידית, שפעל בסוף שנות ה-60 של המאה ה-20 בארצות הברית. הלהקה נחשבת מאבני היסוד של המוזיקה החסידית-יהודית שהתפתחה במחצית השנייה של המאה ה-20.
## היסטוריה
הלהקה הורכבה מארבעה תלמידי ישיבת חפץ חיים וישיבת רבינו יצחק אלחנן בארצות הברית: ברוך חייט (צ'ייט), לייבל שרפמן, איצי וינברגר ומיכאל צייטלין, יחד עם דוויד נולמן, בנו של חזן ידוע. מנהיג הלהקה היה ברוך חייט, שאף הלחין את שיריה. בתקליט השני של הלהקה הופיעו רק שלושה.

הלהקה ביצעה שירי נשמה שקטים ומלודיים, בסגנון הפולק רוק, שרווח באותה תקופה בארצות הברית. לאורך שנות פעילותה הוציאה הלהקה חמישה אלבומים של מוזיקה חדשה ואלבום אוסף אחד. חלק מהשירים הפכו ללהיטים עולמיים ונחשבים נכסי צאן ברזל במוזיקה היהודית, ובהם: "הללו את ה' כל גוים", "מי האיש החפץ חיים" (המוכר בישראל כיום בביצוע חוה אלברשטיין) ו"טוב להודות", הלקוחים מספר תהילים, ו"רבות מחשבות", הלקוח מספר משלי.

בתחילת שנות ה-70 התפרקה הלהקה. צ'ייט המשיך את פעילותו המוזיקלית והקים את ההרכב של "קול סלוניקה", ששילב שירים חסידיים עם מוטיבים של מוזיקה יוונית. בסוף העשור הראשון של המאה ה-21 התאחדה הלהקה מחדש והופיעה במופע המוזיקלי "אוואנט" שנערך בארצות הברית.

במשך השנים בוצעו שירי הלהקה על ידי זמרים והרכבים מוזיקליים אחרים, ובהם צמד רעים ("מי האיש").

## קישורים חיצוניים

* Music - The Rabbi's Sons, Connections Magazine 
*  ''Chavrusa'' (April 2007, p. 12): Rabbis' Sons: Rabbinic Fathers – Itzy Weinberger 
* מי האיש החפץ חיים בביצוע של 'בני הרבנים' באיחודם בגיל מבוגר משנת תשע"ג (2013, אתר יוטיוב)
* מי האיש בביצוע חוה אלברשטיין, על פי הלחן של ברוך חייט (אתר שירונט)

## הערות שוליים

קטגוריה:להקות אמריקאיות
קטגוריה:להקות חסידיות
קטגוריה:מוזיקה יהודית
קטגוריה:זמרי פולק יהודים
קטגוריה:שלמה קרליבך
קטגוריה:זמרים חסידיים
קרב פואטייה

[שמאל|ממוזער|250px|[מיניאטורה של קרב פואטייה ב-1356, בו הובס ז'אן "הטוב" ונלקח בשבי]]
**קרב פואטייה** הוא קרב שהתרחש במהלך מלחמת מאה השנים ב-19 בספטמבר 1356 בין צרפת לאנגליה. הקרב נערך בקרבת העיר פואטייה שבצרפת בין כוח פשיטה אנגלי בפיקודו של הנסיך השחור לבין צבא צרפתי בפיקודו הישיר של המלך ז'אן השני. על אף נחיתות מספרית מוחצת, הנחיל הכוח האנגלי תבוסה מרה לצבא הצרפתי ואף לקח בשבי את מלך צרפת.

## רקע
ב-1355 נחת אדוארד, הנסיך השחור, עם צבאו בגסקוניה. היות שלא יכול היה לשלם לחייליו, יצא איתם למסע של שוד וביזה. הם בזזו את הכפרים שלאורך הנהר גארון ואחר כך את הערים קרקסון ונארבון ושבו לעיר בורדו עם השלל. על פי תוכנית המלחמה של אדוארד השלישי, אמור היה צבאו של הנסיך לצעוד לעבר עמק הלואר, להתאחד שם עם כוח אנגלי אחר שנחת בברטאן ולתקוף יחד את פריז. אך כאשר הגיע לעמק הלואר התוכנית השתנתה, והצבא שנחת בברטאן הופנה לנורמנדי ולחם שם נגד צבאו של ז'אן השני. צבא הנסיך פנה לעבר פריז וז'אן השני נאלץ לנטוש את המערכה בנורמנדי כדי להגן על העיר. בדרכו לעבר פריז הגיע ז'אן השני לעמק הלואר ואיגף את הצבא האנגלי שנותק מבסיסו שבבורדו.

## לקראת הקרב
ב-19 בספטמבר 1356 נערך הנסיך השחור עם צבאו מדרום לעיר פואטייה במקום שהגישה היחידה אליו הייתה דרך שביל צר המוקף בסבכות שיחים משני צדדיו. אנשיו הסתתרו בין שיחים אלה והוא עצמו ניצב בעמדת תצפית. לרשותו עמד כוח של כ-8,000 חיילים בלבד לעומת כוח גדול בהרבה שעמד לרשותו של ז'אן השני. לכן, הוא פנה בהצעה להסכם שעל פיו יישבע להימנע מללחום נגד צרפת במשך שבע שנים. בבטחו בעדיפותו המספרית המוחצת דחה ז'אן השני את הצעתו זו.

## הקרב
ז'אן השני חילק את צבאו לשלושה גדודים, כאשר על הראשון הפקיד את בנו, יורש העצר, אשר היה בן 19 וזו הייתה התנסותו הראשונה בקרב. עמו בגדוד לחמו שניים מאחיו הצעירים. על הגדוד השני הופקד אחיו הצעיר של המלך פיליפ, דוכס אורליאן - גם הוא ללא כל ניסיון בלחימה. המלך עצמו פיקד על הגדוד השלישי, כשעימו נלחם צעיר בניו.

הקרב החל כאשר ניסו 3,000 אבירים צרפתים לעבור דרך השביל הצר, בעוד האנגלים פתחו בירי חיצים מבין סבך השיחים. הקשתים האנגלים גרמו לפאניקה בשורות הצבא הצרפתי וזה נס על נפשו כאשר הוא משאיר מאחור אלפי הרוגים, רובם בני אצולה. רבים נוספים נפלו בשבי האנגלים.

ז'אן השני הורה לאביריו לרדת מסוסיהם כדי לא לשמש מטרה לחיציהם של הקשתים האנגלים. הוא ואנשיו ובהם פיליפ, בנו הצעיר, הותקפו על ידי הפרשים האנגלים. הוא לחם בגבורה ונפצע בראשו אך לבסוף נאלץ להיכנע, נלקח בשבי ללונדון כשהוא רכוב על סוסו וקיבל כמקום מגוריו את ארמון סבוי.

בנוסף לנפילתם של המלך ובנו הצעיר בשבי, נפלו בקרב או נלקחו בשבי שר הצבא של צרפת, שני מרשלים, ארכיבישוף ומיטב האצולה הצרפתית. יורש העצר הצליח להימלט משדה המערכה, אך המכה שספגה הנהגת צרפת הייתה אנושה.

## לקריאה נוספת
*ברברה טוכמן, **[[ראי רחוק|ראי רחוק - המאה ה-14 הרת הפורענויות]]**, הוצאת דביר, 1995, עמודים 135 ואילך

## קישורים חיצוניים

* 

פואטייה
פואטייה
מנזר שלושת בכירי הכנסייה

**מנזר שלושת בכירי הכנסייה** (ברומנית: **Mănăstirea Sfinții Trei Ierarhi** או **Trisfetitele**) הוא מנזר נוצרי אורתודוקסי בעיר יאשי שבחבל מולדובה, רומניה. המנזר הוקם באמצע המאה ה-17 על ידי שליט נסיכות מולדובה, וסילה לופו. הוא שוכן במרכז העיר ומשמש אחד מאתרי התיירות המרכזיים של העיר.

המנזר הוקדש לבזיליוס הגדול, לגרגוריוס מנזיאנזוס, וליוחנן כריסוסטומוס. עבודות הבנייה נערכו בשנים 1637 עד 6 במאי 1639, כשהמנזר נחנך על ידי הפטריארך ורלאם. בשנת 1640 הותקן במנזר בית הדפוס הראשון של נסיכות מולדובה וב-1641 הובאו אליו שרידי פאראסקבה האדוקה. בשנת 1642 התכנס כאן סינוד שקבע את מבחן ההשתייכות לכנסייה הנוצרית אורתודוקסית. ב-1645 נמשח כאן הפטריארך של ירושלים.
200px|ממוזער|ימין|מנזר שלושת בכירי הכנסייה ומגדל השער בשנת 1845
המנזר נשדד ונשרף על ידי פולשים מהמזרח ב-1650 ופולשים מהצפון ב-1686. רעידות אדמה, שהתרחשו בשנים 1711, 1781, 1795, 1802 גרמו נזקים ולבסוף בשנים 1882–1887 נערכו בה שיפוצים נרחבים. שיקום עיצוב הפנים נמשך עד 1898 והחנוכה המחודשת נערכה ב-1904. לאחר שנחנכה הקתדרלה המיטרופוליטנית של יאשי, הועברו אליה, ב-23 באפריל 1887 שרידי הקדושה פאראסקיבה האדוקה.

במנזר נשמרים שרידיו של המייסד, וסילה לופו ובני משפחתו וגם שרידיהם של דימיטריה קנטמיר ואלכסנדרו יואן קוזה.

## קישורים חיצוניים
* 

* Manastirea Sfintii Trei Ierarhi מנזר שלושת בכירי הכנסייה באתר התיירות של יאשי - הצגה מפורטת. 
* Iași - Biserica Trei Ierarhi מנזר שלושת בכירי הכנסייה  בין האתרים הרומנים. 
* Mănăstirea Sfinții Trei Ierarhi din Iași pe harta orașului מנזר שלושת בכירי הכנסייה על מפת העיר יאשי. 
* Mănăstirea Sfinții Trei Ierarhi din Iași - sit oficial האתר הרשמי של מנזר שלושת בכירי הכנסייה. 
*על המנזר שלושת בכירי הכנסייה באתר פנורמיו

קטגוריה:רומניה: מנזרים
קטגוריה:יאשי: מבנים
ג'ון הנריקס

**ג'ון מלקולם הנריקס** (באנגלית: **John Malcolm "Jon" Henricks**; נולד ב-6 ביוני 1935). הוא שחיין אוסטרלי בעבר. הוא אלוף אולימפי ושיאן עולם במשחה היוקרתי ל-100 מטר חופשי.

## ביוגרפיה
הנריקס נולד בסידני. הוא החל את קריירת השחייה שלו כשחיין למרחקים ארוכים. באליפות אוסטרליה בשחייה שנערכה בשנת 1952 זכה הנריקס במדליית זהב במשחה ל-400 מטר חופשי, במדליית כסף במשחה ל-800 מטר חופשי ובמדליית ארד במשחה ל-1500 מטר חופשי. עקב דלקת אוזניים ממושכת הוא החמיץ את אולימפיאדת הלסינקי (1952). מאמנו הארי גלגר החליט להפוך אותו לשחיין למרחקים קצרים. כשנה לאחר המשחקים האולימפיים, בשנת 1953 הוא שחה מהר יותר מהשיא האולימפי במשחה ל-100 מטר חופשי ובמשך חמש השנים הבאות היה השחיין המהיר בעולם למשחה זה.

במשחקי האימפריה הבריטית וחבר העמים שנערכו בוונקובר קנדה בשנת 1954 זכה הנריקס בשתי מדליות זהב, במשחה ל-110 יארד חופשי (56.5 דקות), במשחה שליחים 3x110 מטר מעורב ובמשחה שליחים 4x220 יארד.

### אולימפיאדת השיא
באולימפיאדת מלבורן (1956) זכה הנריקס בשתי מדליות זהב במשחה ל-100 מטר חופשי בשיא עולם חדש של 55.4 שניות, לפני חבריו לנבחרת ג'ון דוויט (55.8 שניות) וגארי צ'פמן (56.7 שניות) ובמשחה שליחים 4x200 מטר חופשי בשיא עולם חדש של 8:23.6 דקות, לפני ארצות הברית (8:31.5 דקות) וברית המועצות (8:34.7 דקות).

בתחרות הכנה למשחקים האולימפיים שנערכה בטאונסוויל שבקווינסלנד באוגוסט 1960 קבע הנריקס במשחה שליחים 4x200 מטר חופשי ביחד עם חבריו (דייוויד דיקסון, ג'ון קונרדס ומוריי רוז) שיא עולם חדש של 8:16.6 דקות.

באולימפיאדת רומא (1960) סבל הנריקס מקלקול קיבה וסיים במקום 12 במשחה ל-100 מטר חופשי בתוצאה של 57.2 שניות ולא הצליח להגן על תוארו, המנצח במשחה זה היה סגנו מהמשחקים האולימפיים הקודמים ממלבורן דוויט (55.2 שניות).

## תארים והשגים
*בסך הכל קבע הנריקס שיא עולם אחד במשחה ל-100 מטר חופשי ו-2 שיאי עולם חדשים במשחה שליחים 4x200 מטר חופשי וזכה ב-11 תוארי אליפות אוסטרליה, מהם 10 במשחה ל-100 מטר חופשי.
*בשנת 1973 זכה הנריקס להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-100 מטר חופשי

## קישורים חיצוניים

## הערות שוליים

קטגוריה:שחייני חופשי
קטגוריה:שחיינים באולימפיאדת מלבורן (1956)
קטגוריה:שחיינים באולימפיאדת רומא (1960)
קטגוריה:אלופים אולימפיים אוסטרלים: שחייה
קטגוריה:שיאני עולם אוסטרלים: שחייה
קטגוריה:אוסטרלים שנולדו ב-1935
לארסון

**לארסון** ו**לָארְסֶן** הם שמות משפחה סקנדינביים נפוצים מאוד, **Larsson** (מבוטא **לָארְשׁוֹן**) בשוודיה, ו**Larsen** בדנמרק ובנורווגיה. הפירוש הוא "בנו של לארס".

קטגוריה:שמות משפחה
קטגוריה:שמות משפחה פטרונימיים
קטגוריה:שמות משפחה שוודיים
קטגוריה:שמות משפחה דניים
1978 בארצות הברית

**[[1978]] בארצות הברית** הייתה השנה בה חגגה ארצות הברית 202 שנה מיום היווסדה.

## הנהגה
* הנשיא: ג'ימי קרטר (המפלגה הדמוקרטית)
* סגן הנשיא: וולטר מונדייל (המפלגה הדמוקרטית)

## אירועים בולטים

שמאל|ממוזער|200px|בגין, קרטר וסדאת בקמפ דייוויד
* 6 בינואר – ארצות הברית מחזירה להונגריה את כתר סטפן הקדוש (הידוע גם בשם הכתר הקדוש של הונגריה) שהיה ברשותה מאז מלחמת העולם השנייה 
* 17 בפברואר – החללית וויאג'ר 1 היא העצם תוצרת אדם הרחוק ביותר מכדור הארץ 
* 17 באוגוסט – הכדור הפורח Double Eagle II הופך לכדור הפורח הראשון שחצה את האוקיינוס האטלנטי כאשר הוא נוחת במיסריי ליד פריז, 137 שעות לאחר שיצא מהאי פרק במדינת מיין 
* 4 בספטמבר – מנחם בגין ואנואר סאדאת מתחילים בשיחות שלום בקמפ דייוויד שבמרילנד בארצות הברית 
* 17 בספטמבר – נחתמים הסכמי קמפ דייוויד 
* 25 בספטמבר – טיסת psa182, מטוס מסוג בואינג 727, מתנגש במטוס ססנה ונופל בסן-דייגו, קליפורניה. כתוצאה מכך, נהרגים 144 אנשים 
* 11 בנובמבר – שלט הוליווד המחודש נחשף לראשונה ומחליף את השלט הקודם שנבנה ב-1923 
* 18 בנובמבר – ההתאבדות ההמונית בג'ונסטאון 
* 27 בנובמבר – בסן פרנסיסקו המפקח העירוני בדימוס דן וייט מתנקש בחייהם של ראש העיר ג'ורג' מוסקוני והמפקח העירוני ההומוסקסואל הגלוי הארווי מילק.

## נולדו
* 7 בפברואר – אשטון קוצ'ר, שחקן קולנוע אמריקאי 
* 19 באפריל – ג'יימס פרנקו, שחקן, דוגמן, תסריטאי ובמאי יהודי-אמריקאי
* 2 ביוני – ג'סטין לונג, שחקן אמריקאי
* 19 ביוני – זואי סלדנה, שחקנית אמריקאית
* 29 ביוני – ניקול שרזינגר, זמרת אמריקאית 
* 12 ביולי – טופר גרייס שחקן קולנוע אמריקאי
* 12 ביולי – מישל רודריגז, שחקנית אמריקאית
* 18 באוגוסט – אנדי סמברג, שחקן, מפיק ויוצר וקומיקאי אמריקאי-יהודי
* 23 באוגוסט – קובי בראיינט, שחקן כדורסל ב-NBA
* 23 בספטמבר – אנתוני מאקי, שחקן אמריקאי
* 14 באוקטובר – אשר, זמר אמריקאי
* 8 בדצמבר – איאן סומרהולדר, שחקן, דוגמן ובמאי אמריקאי
* 18 בדצמבר – קייטי הולמס, שחקנית אמריקאית
* 28 בדצמבר – ג'ון לג'נד, שחקן, מוזיקאי, פזמונאי, וזמר R&B אמריקאי

## נפטרו
שמאל|ממוזער|120px|נורמן רוקוול
* 13 בינואר – יוברט האמפרי, סגן נשיא ארצות הברית (נולד ב-1911) 
* 9 בספטמבר – ג'ק וורנר, מייסד אולפני וורנר בהוליווד (נולד ב-1892) 
* 8 בנובמבר – נורמן רוקוול, צייר אמריקאי (נולד ב-1894) 
* 18 בנובמבר – מנהיג כת מקדש העם, ג'ים ג'ונס, שהוציא לפועל את ההתאבדות ההמונית בג'ונסטאון (נולד ב-1931) 

## קישורים חיצוניים

*
1976 בארצות הברית

**[[1976]] בארצות הברית** הייתה השנה בה חגגה ארצות הברית 200 שנה מיום היווסדה.

## הנהגה
* הנשיא: ג'רלד פורד (המפלגה הרפובליקנית)
* סגן הנשיא: נלסון רוקפלר (המפלגה הרפובליקנית)

## אירועים בולטים

* 12 בינואר – שרה ג'ין מור, פעילת זכויות האזרח שניסתה להתנקש בנשיא ג'רלד פורד, נדונה למאסר עולם
* 1 באפריל – נוסדת חברת אפל מחשבים על ידי סטיב ג'ובס וסטיב ווזניאק
* 4 ביולי – יובל המאתיים להקמתה של ארצות הברית.
* 20 ביולי – תוכנית ויקינג: החללית ויקינג 1 נוחתת בהצלחה על מאדים
* 29 ביולי – בניו יורק שולף "בנו של סאם" אקדח מתוך שקית נייר ויורה באדם אחד למוות ופוצע קשה אדם אחר בראשונה מתוך סדרת התקפות שהשליטו טרור בעיר באותה שנה
* 31 ביולי – נאס"א מפרסמת את תצלום "הפנים במאדים" שצולם על ידי החללית ויקינג 1
* 3 בספטמבר – תוכנית ויקינג: רכב-החלל ויקינג 2 נוחת במישור אוטופיה על מאדים ומצלם לראשונה את פני כוכב-הלכת מקרוב בצבע.
* 11 באוקטובר – בקונגרס ארצות הברית מאושרת הצעת חוק הקובעת שג'ורג' וושינגטון יועלה בדרגה ויקבל את דרגת גנרל הצבאות של ארצות הברית
* 2 בנובמבר – ג'ימי קרטר מנצח במערכת הבחירות הנשיאותיות ה-48 של ארצות הברית את ג'רלד פורד


File:Martian face viking cropped.jpg|31 ביולי: נאס"א מפרסמת את תצלום "הפנים במאדים" שצולם על ידי החללית ויקינג 1
File:Mars Viking 11h016.png|3 בספטמבר: רכב-החלל ויקינג 2 נוחת במישור אוטופיה על מאדים ומצלם לראשונה את פני כוכב-הלכת מקרוב בצבע.
File:ElectoralCollege1976.svg|2 בנובמבר: ג'ימי קרטר מנצח במערכת הבחירות הנשיאותיות ה-48 של ארצות הברית את ג'רלד פורד


## נולדו

* 8 במרץ – פרדי פרינז ג'וניור, שחקן אמריקאי
* 13 במרץ – דני מסטרסון, שחקן אמריקאי
* 20 במרץ – צ'סטר בנינגטון, סולן להקת לינקין פארק (נפטר ב-2017)
* 22 במרץ – ריס וית'רספון, שחקנית אמריקאית
* 23 במרץ – מישל מונאהן, שחקנית אמריקאית
* 23 במרץ – קרי ראסל, שחקנית אמריקאית
* 6 באפריל – קאנדס קמרון ביורה, שחקנית 
* 25 במאי – אית'ן סופלי, שחקן אמריקאי
* 18 ביוני – בלייק שלטון, זמר אמריקאי
* 9 ביולי – פרד סאבג', שחקן אמריקני
* 17 ביולי – לוק בריאן, זמר אמריקאי 

* 23 באוגוסט – סקוט קאן, שחקן אמריקאי
* 3 באוקטובר – שון ויליאם סקוט, שחקן אמריקאי
* 4 באוקטובר – אלישיה סילברסטון, שחקנית קולנוע אמריקאית
* 29 בנובמבר – צ'דוויק בוזמן, שחקן קולנוע וטלוויזיה אמריקאי (נפטר ב-2020) 
* 29 בנובמבר – אנה פאריס, שחקנית אמריקאית
* 28 בדצמבר – ג'ו מנגנלו, שחקן אמריקאי

## נפטרו
[120px|ממוזער|[הווארד יוז]]
* 5 באפריל – הווארד יוז, טייס, מפיק קולנוע ומיליונר אמריקאי (נולד ב-1905)
* 9 במאי – פלויד קאונסל, מוזיקאי אמריקאי (נולד ב-1911)
* 15 ביולי – פול גאליקו, סופר אמריקאי (נולד ב-1897)

## קישורים חיצוניים

*
1975 בארצות הברית

**[[1975]] בארצות הברית** הייתה השנה בה חגגה ארצות הברית 199 שנה מיום היווסדה.

## הנהגה
* הנשיא: ג'רלד פורד (המפלגה הרפובליקנית)
* סגן הנשיא: נלסון רוקפלר (המפלגה הרפובליקנית)

## אירועים בולטים

* 4 באפריל – חברת מיקרוסופט נוסדת על ידי ביל גייטס ופול אלן 
* 30 באפריל – מלחמת וייטנאם: צפון וייטנאם כובשת את סייגון, בירת הדרום 
* 15 ביולי – תוכנית אפולו סויוז: חלליות מתוכנית אפולו ותוכנית סויוז ממריאות למטרת התחברות בחלל 
* 31 ביולי – בדטרויט שבמישיגן מוכרז כנעדר נשיא ארגון נהגי המשאיות ג'ימי הופה 
* 20 באוגוסט – נאס"א משגרת את הגשושית ויקינג 1 לעבר מאדים 
* 22 באוגוסט – נכשל ניסיון התנקשות בנשיא ארצות הברית, ג'רלד פורד 
* 5 בספטמבר – בסקרמנטו שבקליפורניה מנסה לינט פרום, חסידתו של הרוצח צ'ארלס מנסון, להתנקש בחייו של נשיא ארצות הברית ג'רלד פורד. סוכן של השירות החשאי מסכל את הניסיון 
* 4 בנובמבר – במהלך שזכה לכינוי טבח ליל כל הקדושים החליף הנשיא פורד אחדים מבכירי הממשל האמריקני
* 29 בדצמבר – פצצה בנמל התעופה לה גוארדיה בניו יורק, הורגת 11 איש.

## נולדו
* 22 בפברואר – דרו בארימור, שחקנית אמריקאית 
* 25 במאי – לורין היל, זמרת ומפיקת מוזיקת סול, ראפ והיפ-הופ אמריקאית 
* 4 ביוני – אנג'לינה ג'ולי, שחקנית קולנוע 
* 27 ביוני – טובי מגוויר, שחקן 
* 6 ביולי – 50 סנט, זמר ראפ והיפ הופ אמריקאי 
* 5 באוקטובר – ברני מק, קומיקאי אמריקאי (נפטר ב-2008) 
* 30 בדצמבר – טייגר וודס, שחקן גולף אמריקני, לשעבר אלוף העולם

## נפטרו
[160px|שמאל|ממוזער|[טים באקלי]]
* 8 במרץ – ג'ורג' סטיבנס, במאי קולנוע, מפיק, תסריטאי, וצלם אמריקני (נולד ב-1904) 
* 14 במרץ – סוזן הייוורד, שחקנית קולנוע (נולדה ב-1917) 
* 10 באפריל – ווקר אוונס, צלם אמריקאי (נולד ב-1903) 
* 29 ביוני – טים באקלי, זמר וגיטריסט אמריקאי (נולד ב-1947) 
* 30 ביולי – ג'ימי הופה (תאריך היעלמות), מנהיג עובדים (נולד ב-1913) 
* 8 באוגוסט – קנונבול אדרלי, נגן סקסופון אלט (נולד ב-1928) 
* 26 באוקטובר – איגור סיקורסקי, מהנדס אמריקאי ממוצא רוסי (נולד ב-1896) 

## קישורים חיצוניים

*
1974 בארצות הברית

**[[1974]] בארצות הברית** הייתה השנה בה חגגה ארצות הברית 198 שנה מיום היווסדה.

## הנהגה
* הנשיא: ריצ'רד ניקסון (המפלגה הרפובליקנית) עד 9 באוגוסט, ג'רלד פורד (המפלגה הרפובליקנית)
* סגן הנשיא: ג'רלד פורד (המפלגה הרפובליקנית) עד 9 באוגוסט, נלסון רוקפלר (המפלגה הרפובליקנית)

## אירועים בולטים

* 2 בינואר – ריצ'רד ניקסון חותם על צו נשיאותי המורה על הורדת מהירות הנסיעה המרבית בכבישים ל-55 מייל לשעה מתוך מטרה לחסוך בצריכת הדלק במהלך האמברגו של אופ"ק 
* 18 במרץ – מסתיים משבר האנרגיה העולמי שהטילו מדינות אופ"ק על המערב לאחר מלחמת יום כיפור 
* 29 במרץ – החללית מרינר 10 חולפת לראשונה בסמוך לכוכב חמה 
* 4 במאי – נפתחת תערוכת אקספו 74' בספוקיין, מדינת וושינגטון
* 24 ביולי – פרשת ווטרגייט: בית המשפט העליון של ארצות הברית קובע פה אחד שלנשיא ריצ'רד ניקסון לא הייתה סמכות שלא למסור את קלטות הבית הלבן שנדרשו לעדות ומורה לו למסור אותן לתובע המיוחד שחוקר את הפרשה 
* 27 ביולי – פרשת ווטרגייט: הוועדה המשפטית של בית הנבחרים האמריקאי מצביעה 27 בעד מול 11 נגד בסעיף ההדחה הראשון נגד הנשיא ריצ'רד ניקסון: הפרעה לצדק 
* 30 ביולי – פרשת ווטרגייט: נשיא ארצות הברית ריצ'רד ניקסון מוסר את קלטות הבית הלבן כפי שנדרש על ידי בית המשפט העליון של ארצות הברית 
* 8 באוגוסט – נשיא ארצות הברית, ריצ'רד ניקסון, מודיע על התפטרותו בעקבות פרשת ווטרגייט 
* 9 באוגוסט – ריצ'רד ניקסון הופך לנשיא האמריקני הראשון שמתפטר מתפקידו, פעולה בה נקט על מנת למנוע מצב בו יודח מתפקידו בשל מעורבותו בפרשת ווטרגייט. בעקבות כך סגן הנשיא ג'רלד פורד הופך לנשיא ה-38 של ארצות הברית.


File:Nixon-depart.png|9 באוגוסט: נשיא ארצות הברית ריצ'רד ניקסון עוזב את הבית הלבן לאחר התפטרותו
File:Ford sworn-in.jpg|9 באוגוסט: ג'רלד פורד הופך לנשיא ה-38 של ארצות הברית


## נולדו
* 8 בפברואר – סת' גרין, שחקן קולנוע אמריקאי 
* 10 בפברואר – אליזבת בנקס, שחקנית ובמאית אמריקאית שהתגיירה 
* 16 בפברואר – מהרשלה עלי, שחקן אמריקאי 
* 17 בפברואר – ג'רי אוקונל, שחקן אמריקאי 
* 5 במרץ – אווה מנדז, שחקנית אמריקאית 
* 7 במרץ – ג'נה פישר, שחקנית אמריקאית 
* 24 במרץ – אליסון הניגן, שחקנית אמריקאית-יהודייה 
* 29 ביולי – ג'וש רדנור, שחקן אמריקאי-יהודי 
* 30 ביולי – הילרי סוונק, שחקנית אמריקאית 
* 20 באוגוסט – איימי אדמס, שחקנית אמריקאית
* 20 באוגוסט – מישה קולינס, שחקן אמריקאי
* 10 בספטמבר – ראיין פיליפה, שחקן אמריקאי
* 19 בספטמבר – ג'ימי פאלון, מנחה טלוויזיה ושחקן אמריקאי
* 28 באוקטובר – חואקין פיניקס, שחקן קולנוע אמריקאי
* 11 בנובמבר – לאונרדו דיקפריו, שחקן קולנוע אמריקאי 
* 17 בדצמבר – שרה פולסון, שחקנית אמריקאית 
* 17 בדצמבר – ג'ובאני ריביסי, שחקן אמריקאי 
* 24 בדצמבר – ראיין סיקרסט, שחקן אמריקאי 

## נפטרו
שמאל|ממוזער|150px|אד סאליבן
* 31 בינואר – סמואל גולדווין, מפיק אמריקאי (נולד ב-1879) 
* 17 במרץ – לואי קאהן, אדריכל אמריקאי (נולד ב-1901) 
* 24 במאי – דיוק אלינגטון, מוזיקאי ג'אז אמריקאי (נולד ב-1899) 
* 3 ביולי – ג'ון קרואו רנסום, משורר, מסאי ופרשן חברתי אמריקאי (נולד ב-1888) 
* 9 ביולי – ארל וורן, מושל קליפורניה ונשיא בית המשפט העליון של ארצות הברית (נולד ב-1891) 
* 4 באוקטובר – אן סקסטון, משוררת וסופרת אמריקאית שהתאבדה (נולדה ב-1928) 
* 12 באוקטובר – פינק אנדרסון, זמר בלוז וגיטריסט אמריקאי (נולד ב-1900) 
* 13 באוקטובר – אד סאליבן, מנחה טלוויזיה אמריקני (נולד ב-1902). 

## קישורים חיצוניים

*
1973 בארצות הברית

**[[1973]] בארצות הברית** הייתה השנה בה חגגה ארצות הברית 197 שנה מיום היווסדה.

## הנהגה
* הנשיא: ריצ'רד ניקסון (המפלגה הרפובליקנית)
* סגן הנשיא: ספירו אגניו (המפלגה הרפובליקנית) עד 10 באוקטובר, ג'רלד פורד (המפלגה הרפובליקנית)

## אירועים בולטים

[שמאל|ממוזער|150px|[מגדל סירס הופך למבנה הגבוה ביותר בעולם לאחר שנפתח באופן רשמי ב-14 במאי 1973.]]
* 22 בינואר – ניתן פסק דין רו נגד וייד הקובע כי חוק האוסר על הפלות נוגד את חוקת ארצות הברית 
* 27 בינואר – ארצות הברית וצפון וייטנאם חותמות על הסכם הפסקת אש, המסמל את סיומה של מלחמת וייטנאם, המלחמה הראשונה בה נוצחה ארצות הברית 
* 29 במרץ – מלחמת וייטנאם: מסתיים פינוי כוחות ארצות הברית מווייטנאם  
* 30 במרץ – השבוי האמריקאי האחרון חוזר מווייטנאם בתום המלחמה 
* 4 באפריל – נחנך רשמית מרכז הסחר העולמי בניו יורק 
* 14 במאי – בניית מגדל סירס השולמה במרכז העיר שיקגו. באותה העת מגדל סירס היה הבניין הגבוה ביותר בעולם (תואר אותו איבד בשנת 1998 למגדלי פטרונס שבמלזיה).
* 14 במאי – תחנת החלל האמריקנית סקיילאב משוגרת לחלל 
* 17 במאי – פרשת ווטרגייט - נפתחים השימועים בעניין השערורייה הפוליטית בפני ועדת הסנאט האמריקני 
* 31 ביולי – מטוס של חברת דלתא איירליינס מתרסק במהלך נחיתה בשדה התעופה לוגן בבוסטון. 89 איש נספים 
* 12 באוקטובר – נשיא ארצות הברית, ריצ'רד ניקסון, מורה על הפעלתה של רכבת אווירית לישראל בעיצומה של מלחמת יום הכיפורים
* 3 בנובמבר – נאס"א משגרת את הגשושית מארינר 10 לעבר כוכב חמה (מרקורי). ב-29 במרץ 1974 הייתה מארינר 10 לגשושית הראשונה שהגיעה לכוכב-לכת זה 
* 16 בנובמבר – תוכנית סקיילאב: נאס"א משגרת את סקיילאב 4 ובה צוות של שלושה אסטרונאוטים מקייפ קנדי שבפלורידה למשימה בת 84 יום 
* 3 בדצמבר – החללית פיוניר 10 מצלמת לראשונה את צדק מקרוב 
* 15 בדצמבר – האגודה האמריקאית לפסיכיאטריה הסירה מהDSM את הומוסקסואליות מרשימת מחלות הנפש.

## נולדו
* 24 במרץ – ג'ים פרסונס, שחקן אמריקאי
* 26 במרץ – לארי פייג', איש עסקים אמריקאי, מייסד חברת גוגל ומנוע החיפוש שלה
* 5 באפריל – פארל ויליאמס, זמר אמריקאי 
* 14 באפריל – אדריאן ברודי, שחקן קולנוע אמריקאי יהודי, זוכה פרס האוסקר 
* 16 באפריל – אייקון, זמר אמריקאי 
* 28 באפריל – חורחה גרסיה, שחקן אמריקאי 
* 16 במאי – טורי ספלינג, שחקנית אמריקאית 
* 27 במאי – ג'ק מקברייר, שחקן אמריקאי 
* 15 ביוני – ניל פטריק האריס, שחקן קולנוע אמריקאי 
* 21 ביוני – ג'ולייט לואיס, שחקנית קולנוע אמריקאית 
* 3 ביולי – פטריק וילסון, שחקן אמריקאי 
* 16 ביולי – טים ראיין, חבר בית הנבחרים של ארצות הברית
* 23 ביולי – מוניקה לווינסקי, מתמחה בבית הלבן 
* 26 ביולי – קייט בקינסייל, שחקנית קולנוע אנגלייה
* 6 באוגוסט – ורה פרמיגה, שחקנית אמריקאית 
* 22 באוגוסט – קריסטן ויג, שחקנית וקומיקאית אמריקאית 
* 12 בספטמבר – פול ווקר, שחקן אמריקאי (נפטר ב-2013) 
* 26 באוקטובר – סת' מקפרלן, אנימטור ושחקן אמריקאי.
* 4 בדצמבר – טיירה בנקס, דוגמנית על ושחקנית אמריקאית

## נפטרו
[150px|ממוזער|שמאל|[לינדון ג'ונסון]]
* 6 במרץ – לינדון ג'ונסון, הנשיא ה-36 של ארצות הברית (נולד ב-1908)
* 6 במרץ – פרל בק, סופרת אמריקאית (נולדה ב-1892) 
* 3 ביולי – בטי גרייבל, שחקנית וזמרת (נולדה ב-1916) 
* 20 ביולי – ברוס לי, אמן לחימה ושחקן קולנוע (נולד ב-1940) 
* 31 באוגוסט – ג'ון פורד, במאי סרטים אמריקאי (נולד ב-1894) 
* 20 בספטמבר – ג'ים קורצ'י, זמר אמריקאי (נולד ב-1943) 
* 16 באוקטובר – ג'ין קרופה, מתופף ג'אז (נולד ב-1909) 
* 20 בדצמבר – בובי דארין, זמר, שחקן ומוזיקאי אמריקאי (נולד ב-1936) 

## קישורים חיצוניים

*
1979 בארצות הברית

**[[1979]] בארצות הברית** הייתה השנה בה חגגה ארצות הברית 203 שנה מיום היווסדה.

## הנהגה
* הנשיא: ג'ימי קרטר (המפלגה הדמוקרטית)
* סגן הנשיא: וולטר מונדייל (המפלגה הדמוקרטית)

## אירועים בולטים

* 1 בינואר – ארצות הברית וסין מכוננות יחסים דיפלומטיים ביניהן.
* 25 במרץ – מעבורת החלל הראשונה "קולומביה" נמסרת למרכז נאס"א בפלורידה לקראת שיגורה הראשון.
* 28 במרץ – התאונה הגרעינית באי שלושת המילין מתרחשת.
* 29 במרץ – בארצות הברית מתפרסם דו"ח ועדת בית הנבחרים בנוגע להתנקשויות אשר חקרה את ההתנקשויות פוליטיות בנשיא ארצות הברית ג'ון פיצג'רלד קנדי והפעיל למען זכויות האדם מרטין לותר קינג
* 10 במאי – מחוזות הנאמנות של ארצות הברית פונאפה, יאפ וטראק, באוקיינוס השקט, מאשרים חוקה חדשה, ובכך נוצרת המדינה העצמאית מיקרונזיה
* 21 במאי – מהומות ליל וייט פורצות בסן פרנסיסקו
* 25 במאי – טיסה 191 של אמריקן איירליינס אשר יצאה מנמל התעופה שיקגו או'הייר מתרסקת בעת ההמראה אל תוך אתר קראוונים במרחק 5 ק"מ מנמל התעופה. 273 אנשים שהיו על המטוס נהרגו ועוד 3 אנשים באתר הקראוונים.
* 3 ביוני – פיצוץ בבאר הנפט Ixtoc I בדרום מפרץ מקסיקו גורם לזרימת כ-600,000 טון נפט לתוך הים.
* 18 ביוני – הסכם SALT 2 נחתם בין ארצות הברית לברית המועצות בווינה.
* 23 באוגוסט – הרקדן הסובייטי אלכסנדר גודונוב עורק לארצות הברית
* 1 בספטמבר – החללית פיוניר 11 הופכת לחללית הראשונה המתקרבת לכוכב הלכת שבתאי, כשהיא חולפת במרחק 21,000 ק"מ בלבד ממנו
* 4 בנובמבר – משבר בני הערובה באיראן - מאות סטודנטים איראניים צרים על שגרירות ארצות הברית בטהראן ולוקחים 90 מיושביה, מהם 63 אמריקאים, כבני ערובה


File:AA191-crash-site.png|25 במאי: אתר ההתרסקות של טיסה 191
File:Carter_Brezhnev_sign_SALT_II.jpg|18 ביוני: הסכם SALT 2 נחתם בין ארצות הברית לברית המועצות בווינה


## נולדו
* 24 בינואר – טטיאנה עלי, שחקנית אמריקאית
* 21 בפברואר – ג'ניפר לאב יואיט, שחקנית אמריקאית
* 9 במרץ – אוסקר אייזק, שחקן אמריקאי יליד-גואטמלה
* 18 במרץ – אדם לוין, זמר ושחקן אמריקאי ממוצא יהודי
* 25 במרץ – לי פייס, שחקן אמריקאי
* 4 באפריל – נטשה ליון, שחקנית אמריקאית
* 12 באפריל – ג'ניפר מוריסון, שחקנית אמריקאית
* 18 באפריל – קורטני קרדשיאן, אישיות טלוויזיה ודוגמנית אמריקאית
* 19 באפריל – קייט הדסון, שחקנית קולנוע אמריקאית
* 21 ביוני – כריס פראט, שחקן אמריקאי
* 26 ביוני – ראיין טדר, זמר אמריקאי
* 6 ביולי – קווין הארט, קומיקאי ושחקן אמריקאי
* 1 באוגוסט – ג'ייסון מומואה, שחקן אמריקאי
* 3 באוגוסט – אוונג'לין לילי, שחקנית.
* 27 באוגוסט – אהרון פול, שחקן אמריקאי
* 4 בספטמבר – מקס גרינפילד, שחקן אמריקאי-יהודי
* 8 בספטמבר – פינק, זמרת פופ אמריקאית
* 16 בספטמבר – פלו ריידה, מוזיקאי אמריקאי
* 18 באוקטובר – ני-יו, זמר ושחקן אמריקאי
* 20 באוקטובר – ג'ון קרסינסקי, שחקן אמריקאי
* 6 בנובמבר – למאר אודום, כדורסלן אמריקאי
* 15 בדצמבר – אדם ברודי, שחקן אמריקאי

## נפטרו
[שמאל|ממוזער|120px|[ג'ון ויין]]
* 8 במאי – טלקוט פרסונס, סוציולוג אמריקאי, אבי גישת הפונקציונליזם (נולד ב-1902)
* 11 ביוני – ג'ון ויין, שחקן קולנוע אמריקאי (נולד ב-1907)
* 10 ביולי – ארתור פידלר, מנצח (נולד ב-1894)
* 8 בספטמבר – ג'ין סיברג, שחקנית קולנוע אמריקאית (נולדה ב-1938)
* 29 בנובמבר – זפו מרקס, שחקן וקומיקאי אמריקאי (נולד ב-1901)

## קישורים חיצוניים

*
קרמיקה

**קֵרָמִיקָה** היא שם כולל לקבוצה של חומרים מוצקים שאינם אורגניים או מתכתיים. בארכאולוגיה המונח משמש לציון מכלול כלי חרס שנמצא בחפירה ("ממצא קרמי") או בסקר, או שהוא אופייני לתקופה, לתרבות או לטכניקה מסוימת (באנגלית: Pottery, כלומר קַדָּרוּת). בתקופות הקדומות, מאז המצאתה, חלק ניכר מכלי הבית היו עשויים מקרמיקה; שברי כלי חרס הם האמצעי הנפוץ ביותר לתיארוך ממצא בתקופות אלה. בימינו השימושים הנפוצים ביותר לקרמיקה הם ביצירת אריחים, כלי בישול וכלי נוי ביתיים.
Doo-Wops & Hooligans

**Doo-Wops & Hooligans** (בעברית: **דו-וופ וחוליגנים**) הוא אלבום הבכורה של זמר הפופ והיוצר האמריקאי ברונו מארס, שיצא ב-4 באוקטובר 2010. את האלבום כתב והפיק מארס יחד עם חבריו לסמיזינגטונס.
מהאלבום יצאו חמישה סינגלים,"Just the Way You Are","Grenade","The Lazy Song","Marry You","Count on Me" ועוד ארבעה סינגלים שיווקיים. עד כה מכר האלבום מעל שישה מיליון עותקים ברחבי העולם.

בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-400 ברשימת 1000 האלבומים הטובים ביותר לשנת 2010.

עטיפת האלבום דורגה במקום ה-31 ברשימת "50 עטיפות אלבומי הפופ הטובים ביותר ב-5 השנים האחרונות" שנערך על ידי מגזין *[[Complex Networks|Complex]]*.

## סינגלים
*Just the Way You Are - סינגל הסולו הראשון של מארס, יצא ביולי 2010. השיר זכה להצלחה גדולה ברחבי העולם והגיע למקום הראשון בארצות הברית ובבריטניה. במצעדים השנתיים השיר הגיע למקום השלישי בבריטניה ובארצות הברית למקום 18 לשנת 2010 ולמקום 15 לשנת 2011. עד כה מכר השיר בארצות הברית מעל 5.7 מיליון עותקים ובבריטניה מעל מיליון עותקים. Just the Way You Are הוא בין הסינגלים עם המכירות הדיגיטליות הנמכרות בכל הזמנים עם 13.2 מיליון הורדות דיגיטליות.
*grenade - הסינגל השני מהאלבום, יצא בספטמבר 2010. גם שיר זה זכה להצלחה גדולה ברחבי העולם והגיע למקום הראשון בין היתר בארצות הברית ובבריטניה, ובמצעדים השנתיים הגיע למקומות גבוהים במספר מדינות ביניהם הגיע למקום השישי בארצות הברית ולמקום השביעי בבריטניה. עד כה מכר השיר מעל 5.5 מיליון עותקים בארצות הברית וקרוב למיליון עותקים בבריטניה. הסינגל מכר 10.6 מיליון הורדות דיגיטליות ברחבי העולם וגם הוא בין הנמכרים בכל הזמנים ב-1992, כשהוא בן שבע, שיחק מארס בתפקיד קטן כ"אלביס הקטן" בסרט "ירח דבש בווגאס". מאוחר יותר טען מארס כי הוא מעריך את אלביס פרסלי, וסיפר שפרסלי השפיע על סגנון המוזיקה שלו.
*The Lazy Song - הסינגל השלישי מהאלבום, יצא בפברואר 2011. גם שיר זה זכה להצלחה גדולה ברחבי העולם, הגיע למקום הראשון בבריטניה, למקום הרביעי בארצות הברית ולמקומות גבוהים במצעדים ברחבי העולם. הקליפ של השיר, שהוא צילום אחד ממושך בחדר שינה עם ברונו מארס ו"חבורת שימפנזים",היה לקליפ הנצפה ביותר של ברונו ביוטיוב וזכה לאהדה רבה. הסינגל מכר 6.5 הורדות דיגיטליות ברחבי העולם.
*Marry You - הסינגל הרביעי מהאלבום, יצא באוגוסט 2011. הסינגל לא יצא רשמית בארצות הברית אך הגיע במצעד השבועי למקום ה-85. בבריטניה הגיע למקום ה-11 בלבד במצעד השבועי ובדומה לכך בשאר המצעדים בעולם. בישראל זכה השיר להצלחה והגיע למקום הראשון במצעד ההשמעות (מדיה פורסט) ולמקום העשירי במצעד השנתי של גלגלצ
*Count on Me - הסינגל החמישי והאחרון מהאלבום, יצא בנובמבר 2011 באוסטרליה ובניו זילנד.

## רשימת שירים

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי בכורה מ-2010
קטגוריה:אלבומי ברונו מארס
קטגוריה:אלבומים באנגלית
קטגוריה:אלבומים שהופקו על ידי ג'ף באסקר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אטלנטיק רקורדס
קטגוריה:אלבומי חברת אלקטרה רקורדס
קטגוריה:אלבומי פלטינה כפולה בברזיל
סנקאי

[שמאל|ממוזער|250px|סוס סנקאי, [שושלת טאנג, המאה השביעית - המאה השמינית.]]
**סנקאי** או **סאנקאי** (בסינית: 三彩 - מילולית "שלושה צבעים") הוא סגנון פיסול ויצירת כלי חרסינה המאפיין בציפוי הכלים בשלושה צבעי זיגוג.

כלים אלה עשויים חמר לבן, המצופה זיגוג, והנאפה בתנור בחום של 800 מעלות צלזיוס. הזיגוג עשוי חד תחמוצת העופרת המעורב בגבישי קוורץ ביחס של 3:1.

שלושת הגוונים השונים בכלי החרס הושג באמצעות הוספת נחושת (אשר נתנה צבע ירוק), ברזל (אשר יצר צבע חום- צהוב) ומנגן או קובלט (אשר נתנו צבע כחול).

## התפתחות
יצור כלי חרס תוך צביעתם בזיגוג צבעוני החל בתקופת שושלת האן (25 - 220 לספירה), עת החל השימוש בזיגוג ירוק. כלים רבים בסגנון זה התגלו בקברים מתקופת שושלת קי הצפונית (550 - 577 לספירה).

סגנון שלושת הצבעים עצמו התפתח בתקופת שושלת טאנג, אולם באותה עת לא נקרא הסגנון בשם זה, ולעיתים כלל שני צבעים בלבד - ירוק וצהוב (ובהתאם נקראו הכלים בכינוי "ביצים ותרד").


תמונה:Green glazed pottery dog Eastern Han 25CE 220CE.jpg|פסלון של כלב בסגנון סנקאי, שושלת האן המזרחית, 25-220 לספירה.
תמונה:Earthenware tomb figure with sancai glaze 1 CAC.JPG|פסלון עבור קבר, המאה השביעי - השמינית, שושלת טאנג
תמונה:Westerner on a camel.jpg|זר רכוב על גמל, שושלת טאנג.
תמונה:Tang horse.jpg|סוס בסגנון סנקאי, שושלת טאנג, מוצג במוזיאון שנגחאי
תמונה:LiaoDynastySancaiLuohanCirca1000.jpg|שושלת ליאאו, שנת 1000 לערך.
תמונה:SancaiPlateLiaoX-XII.JPG|צלחת סנקאי, שושלת ליאאו, המאה העשירית - המאה ה-12.
תמונה:Tang sancai vase 8th 9th century.jpg|כד סנקאי מתקופת שושלת טאנג, מוזיאון גימה
תמונה:Lead glazed ceramic cup Tang China 8th century.jpg|כוס סנקאי, שושלת טאנג


## השפעות
כלים בסגנון סנקאי נשלחו לאורך דרך המשי מערבה, וזכו לפופולריות רבה, ואף השפיעו על סגנונות ייצור כלי חרס מקומיים בסוריה, קפריסין, ובין המאה ה-13 למאה ה-15 הגיע סגנון זה לאיטליה וזכה להשפעה רבה. סגנון זה אף השפיע רבות על ייצור החרס ביפן.

תמונה:ItalianSancaiMid15thCentury.JPG|קערה מצפון איטליה בסגנון סנקאי, המאה ה-15. מוצגת במוזיאון הלובר
תמונה:SyrianCeramic13thCentury.jpg|צלחת סנקאי מסוריה, המאה ה-13
תמונה:CoastalSyriaBirdCeramic13thCentury.jpg|צלחת סנקאי מסוריה, המאה ה-13
תמונה:CyprusGlazedCeramic14thCentury.jpg|צלחת סנקאי מקפריסין, המאה ה-14
Image:ItalianSancaiVaseMid15thCentury.jpg|כד סנקאי מאיטליה, המאה ה-15


## ראו גם

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חרסינה סינית
גוגל חדשות

**גוגל חדשות** או **Google News**, הוא אלגוריתם צובר חדשות  המציג חדשות באתר של חברת גוגל. שפותח על ידי קרישנה בהרט (באנגלית: Krishna Bharat) בשנת 2001 בגרסת הבטא. בינואר 2006 הוציאו גוגל את גוגל חדשות בגרסה המלאה, השירות כולל את החדשות משלושים הימים האחרונים.

במהלך חודש מרץ 2006 הושק השירות גם בשפה העברית.

נכון לשנת 2013, גוגל חדשות אוסף חדשות מיותר מ-50,000 מקורות מידע ברחבי העולם. גוגל חדשות סורקת את מפיצי התוכן החדשותיים ומציגה את המאמרים שעלו אליהם ב-30 הימים האחרונים. בסך הכל, מערכת גוגל חדשות צוברת תוכן מלמעלה מ-25,000 אתרים מפיצי תוכן חדשותי, כשלמעלה מ-4,500 מהאתרים הנסרקים הם בשפה האנגלית (בשפות אחרות הכמות נמוכה יותר) ובישראל נסרקים כל אתרי החדשות המרכזיים בצורה מקיפה ביותר.

השירות מוצע ב-35 השפות הבאות: עברית, ערבית, בולגרית, קנטונזית, סינית, צ'כית, הולנדית, אנגלית, צרפתית, גרמנית, יוונית, בנגלית, הינדית, הונגרית, איטלקית, אינדונזית, יפנית, קוריאנית, לטבית, ליטאית, מליאלאם, נורווגית, פולנית, פורטוגזית, רומנית, רוסית, סרבית, ספרדית, שוודית, טמילית, טלוגו, תאילנדית, טורקית, אוקראינית ווייטנאמית.

## קישורים חיצוניים

* 

## הערות שוליים

קטגוריה:אתרי חדשות
קטגוריה:שירותי חיפוש של גוגל
קטגוריה:אתרי אינטרנט שהושקו ב-2002
חרסינת יו

[שמאל|ממוזער|250px|חרסינת יו, תקופת [חמש השושלות, המאה העשירית.]]
[שמאל|ממוזער|250px|קערה בסגנון יו, המאה השלישית לספירה, [שושלת ג'ין המערבית, ז'ג'יאנג.]]
[שמאל|ממוזער|250px|צלחת יו, [ג'ג'יאנג, המאה העשירית.]]
**חרסינת יו** (בסינית: **越器** או **越州窯**) היא סוג של כלי קרמיקה שמקורו בסין. כלים אלה זוגגו לרוב בזיגוג  וכונו לעיתים גם "**[[חרסינה]] ירוקה**" (בסינית: **越州青瓷** או **青瓷**) בשל צבעם האפרפר-ירקרק. לפי ההגדרה המערבית, המתייחסת לשקיפות ומשקל נמוך, אלה אינם באמת כלי חרסינה, אלא כלי קרמיקה.

בתחילה, זיגוג הסלדון היה עשוי אפר עצים וחימר, וכן מעט אבן גיר, והכלים עברו שריפה בחום של כ-1,000 מעלות צלזיוס.

## התפתחות
סגנון היו התפתח בדרום מערב סין, באזור ג'ג'יאנג ובאזור פוג'יין . מקור השם "יו" בכלי פולחני מתכתי בשם זה, 

והכלים הקרמיים שנועדו לחקותו התפתחו במאה הראשונה לספירה, בערך בשנת 950. צבע הכלים נועד לדמות את הברונזה של כלי היו, שהתגלו בקברים באזור נאנג'ינג. בהמשך התפתח הסגנון והפך לסגנון אמנותי עצמאי, ובהתאם השתנה גוון הגלזורה מגוון ברונזה לגוונים בהירים יותר, בעיקר גוונחם של ירוק וכחלחל.

הכלים יוצרו באיכות גבוהה, והיו הראשונים שהגלזורה שלהם לא הייתה רעילה. העדר הרעילות אפשרה את ראשית השימוש בכלי קרמיקה מעודנים להגשת אוכל ולשתית תה ויין בסין. בשלב מסוים פותח צבע של גלזורה אשר דימה את צבע הירקן (ג'ייד), שהיה מוערך מאד בסין. במהלך המאה התשיעית, כלים כאלה אף ניתנו כמתנות לחצר הקיסרית ולמקדשים. כמו כן, הם יוצאו לאורך דרך המשי למזרח התיכון, והשפיעו על כלי קרמיקה שיוצרו בסאמרא שבעיראק.

במאה ה-9, בתקופת ממלכת  , כלי היו הפכו לסגנון הנפוץ ביותר בקוריאה. צבע הזיגוג היה כחול ירקרק והגוון נקבע על ידי ריכוז תחמוצת הברזל שבגלזורה. בנוסף, הגלזורה הכילה גם תחמוצת מנגן וחלקיקי קוורץ. הידע להכנת הגלזורה המיוחדת ותנורי השריפה ברמת חמצן נמוכה יובאו מסין, בתקופת שושלת סונג. במאה ה-12, קרמיקת הסלדון הקוריאנית הייתה בעלת רמה אומנותית גבוהה יותר אפילו יותר מזו הסינית. כלי סלדון נמצאו בקברי מלכים בקוריאה ועובדה זו מעידה על ההערכה הרבה לה הם זכו. הפלישה המונגולית וההרס המכוון של הסדנאות הפסיקו את  יצורם של כלים אלה, אשר התחדש בסוף המאה ה-13 ובמאה ה-14, אך לא חזר לרמתו הקודמת. בימינו, בקוריאה מייצרים שוב, ובהצלחה, כלי סלדון.

## ראו גם
*חרסינת דינג

## קישורים חיצוניים

* חרסינת סלדון בקוריאה, באתר יוטוב.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חרסינה סינית
יואב ויס

**יואב ויס** (נולד בירושלים ב-1968) הוא אמן ישראלי. יצירותיו עוסקות לרוב בנושאים חברתיים ומתפרשות על מגוון מדיה: ציור, פיסול, מיצג ואמנות ברשת.
שמאל|250px|ממוזער|"ללא כותרת (חייל בעיגול 2)" (2007) שמן על משטח קולג'.
שמאל|250px|ממוזער|"ללא כותרת (ערימה 2)" (2010), עיפרון על נייר, 100X116 סמ', אוסף הכנסת.

## ביוגרפיה
יואב ויס גדל בישראל ובארצות הברית. את התואר הראשון באמנות קיבל מבית הספר לעיצוב ברוד איילנד (Rhode Island School of Design), ואת התואר השני מהאקדמיה לאמנות בצלאל.

כשחזר לישראל יזם את "פסלו של יום," פרויקט שבמסגרתו ייצר והציג בבית האמנים בירושלים פסל חדש כל יום במשך 70 יום. בפרויקט הגמר שלו בבצלאל הקים את "עשר אצבעות" חברה שהציעה שירותי אמנות וייצרה יצירות אמנות ע"פ הזמנה ובהתאם לתקציב המזמין.

בשנת 2000, בזמן שהיה בשהות אמן ב-Cittadellarte יזם פרויקט בו הוא וכמה שותפים הסתובבו בעיר עם כל המרכיבים לארוחת ערב מפוארת ועברו מדלת לדלת בניסיון לשכנע אנשים לאפשר להם לבשל עבורם בביתם את הארוחה.

פרויקט נוסף של ויס הוא www.buythewall.com בו הוא מציע למכירה חלקים מגדר ההפרדה שבין ישראל לשטחים. הפרויקט הוצג ב-Essl Museum בקלויסטרנויבורג, אוסטריה.

בשנת 2010 הציג ויס סדרת ציורים של חיילי צעצוע בגלריה נלי אמן בתל אביב.

## פרסים
* ב-2004 וב-2005 זכה ויס בפרס אמן בקהילה מטעם משרד התרבות.

## תערוכות יחיד
* 2010 – מורעלים, גלריה נלי אמן, תל אביב.
* 1999 – עשר אצבעות בקיבוץ, גלריה נחשון, קיבוץ נחשון
* 1992 – פסלו של יום, בית האמנים בירושלים

## תערוכות קבוצתיות
* 2010 – רשמים IV, גלריה אגריפס 12, ירושלים
* 2008 – Overlapping Voices, Essl Museum, Klosterneuburg, אוסטריה
* 2006 – מיני ישראל, מוזיאון ישראל, ירושלים
* 2003 – Tafeldienst Galerie – Glaube, ברלין
* 2001 – Art Comm, מוזיאון המדע בירושלים
* 2000 – 2000 UNIDEE, Biella, איטליה
* 1997 – HOME, גלריה אנאדיל, ירושלים

## אוספים
* יצירותיו נמצאות באוסף KREAB שוודיה, אוסף מוזיאון המדע בירושלים, אוסף הכנסת, אוסף בנו כלב ובאוספים פרטיים בגרמניה, ארצות הברית, אוסטריה, בריטניה, הונג קונג וישראל.

## קישורים חיצוניים
* 
* המדור של יואב ויס במגזין אנטייטלד

קטגוריה:אמנים ישראלים
קטגוריה:ציירים ישראלים
קטגוריה:אמני מיצג ישראלים
קטגוריה:ישראלים שנולדו ב-1968
מגלן שני

**מַגְּלָן שָׁנִי** או **אִיבִּיס שָׁנִי** (שם מדעי: *Eudocimus ruber*) הוא מין של מגלן ממשפחת הכפניים. המגלן חי בדרום אמריקה, האיים הקריביים וטרינידד וטובגו (נחשב לציפור הלאומית של טרינידד). הוא דומה בצורת גופו למגלנים אחרים במשפחה, אך נבדל מהם בצבעו האדום הבוהק. הוא נמצא לרוב ליד מים רדודים, ביצות, ונחלי מים מתוקים.

המגלן נתגלה לראשונה על ידי קארולוס ליניאוס, מדען שוודי וממציא הטקסונומיה, שהעניק לו את שמו המדעי Scolopax rubra. מאוחר יותר השם המדעי שונה לGuara rubra, ולבסוף שונה לEudocimus ruber (כל השמות המדעיים של המגלן משתמשים במילה ruber, אדום בלטינית).

המגלן בצבע אדום-שני ומכאן שמו. מקורו ארוך ומעוקל כלפי מטה, וצווארו ארוך. הוא טוב מאוד בשחייה ומעוף. המגלן ניזון מדגים חרקים וסרטנים. מזון זה נותן לו את גוון השני שלו.

המגלן מטיל 2 ביצים ודוגר עליהן במשך 21-23 יום. הוא מלמד את גוזליו לעוף כך שהגוזלים מטפסים על הענפים שוב ושוב, ולאחר מכן קופצים ולומדים לעוף בעצמם. תוחלת חייו כ-15 שנים.

## קישורים חיצוניים

* מגלן שני באתר הרשימה האדומה של IUCN
* מגלן שני באתר הצפארי
* מגלן שני באתר גן החיות התנ"כי
* מגלן שני באתר הספארי רמת גן

## הערות שוליים

ימין|ממוזער|230px|מגלן בוונצואלה.
שמאל|ממוזער|250px|סרטון על מגלן שני

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:כפניים
קטגוריה:בעלי חיים בפנטנל
קטגוריה:ציפורים לאומיות
קטגוריה:ברזיל: עופות
קטגוריה:איי הבתולה של ארצות הברית: עופות
קטגוריה:טרינידד וטובגו: עופות
קטגוריה:בעלי חיים שתוארו ב-1758
All Eyez on Me

**All Eyez on Me** (הוצא ב-13 בפברואר 1996) הוא אלבום הסטודיו הרביעי של הראפר האמריקאי טופאק שאקור, והוא יצא בחברות התקליטים Death Row Records ו-Interscope Records. הוא היה האלבום האחרון של שאקור, 7 חודשים לפני שנורה ב-7 בספטמבר 1996. האלבום מוכר כאחד מרגעי השיא של מוזיקת הראפ בשנות התשעים. יש אומרים שזו בפשטות "ההפקה הטובה ביותר שהייתה לטופאק בהקלטות". הוא הגיע למעמד פלטינה 5 פעמים כעבור חודשיים בלבד באפריל 1996, ובסופו של דבר אושר על ידי RIAA שהוא במעמד פלטינה תשע פעמים ביוני 1998. באלבום היו שני סינגלים שהגיעו למקום הראשון במצעד ה-Billboard Hot 100 שהם "How Do U Want It" ו- "California Love". פורסמו ממנו שלושה סינגלים. יתרה מזאת, All Eyez on Me היה לאלבום ההיפ הופ הכפול הראשון שהוצא עבור צריכה המונית - במקרה זה הוא הוצע על שני תקליטורים וארבעה תקליטורי ויניל.

מגזין *Spin* כלל את האלבום במקום ה-246 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.

מגזין הבילבורד דירג את האלבום במקום השישי ברשימת "100 אלבומי הראפ הגדולים בכל הזמנים: רשימת צוות".

## רקע
*All Eyez On Me* מכר מעל 14 מיליון עותקים ברחבי העולם. האלבום יצא לאור לאחר ששוג נייט, מנכ"ל דת' רואו רקורדס, שחרר את שאקור בערבות מהכלא בתמורה לחתימה בחברת בתקליטים והקלטת שלושה אלבומים. האלבום הכפול שימש כשני אלבומים, ושאקור הגיע לאולפן ההקלטות שעות ספורות לאחר ששוחרר.

בשירי האלבום מסופר גם על חלק מחייו האישיים של טופאק, ועל סגנון החיים "Thug Life" (חיי בריון), וחברי הקבוצה ת'אג לייף מתארחים באלבומו, כמו גם אאוטלוז, סנופ דוג, ג'ורג' קלינטון ועוד. בשיר "Heartz of Men" יש חלק ממופעי הקומדיה של ריצ'רד פריור "That Nigger's Crazy". רוב האלבום הופק על ידי ג'וני "J" ודאז דילינגר, בסיוע מד"ר דרה בשירו California Love, שבו הוא שר ביחד עם טופאק עצמו.

יחד עם אלבום הלהיטים הגדולים של טופאק, All Eyez On Me הוא אלבום המכירות המצליח ביותר של שאקור והוא הגיע למעמד פלטינה חמש פעמים חודשיים בלבד לאחר צאתו. הוא שוחרר מחדש בשנת 2001 כתקליט משופר הכולל את הווידאו קליפ של השיר California Love ושוב בשנת 2005.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי יהלום בארצות הברית
קטגוריה:אלבומי חברת אינטרסקופ רקורדס
The Don Killuminati: The 7 Day Theory

**The Don Killuminati: The 7 Day Theory** הוא אלבום הסטודיו החמישי והאחרון של הראפר האמריקאי טופאק שאקור והאלבום האחרון שלו שבו הוא היה מעורב, בשם **מקוואלי**, שעבודתו סוימה לפני מותו. האלבום הושלם במהלך חודש אוגוסט 1996 ב-7 ימים בלבד: המילים נכתבו והוקלטו ב-3 ימים והעבודה עליהם ארכה עוד 4 ימים. אלו היו בין שיריו האחרונים של טופאק לפני הירי ב-7 בספטמבר 1996. אף ש-Killuminati: The 7 Day Theory יצא כמעט חודשיים לאחר הירי ב-5 בנובמבר 1996, הוא לא האלבום הראשון של טופאק לאחר מותו כיוון שסיים לעבוד עליו לפני מותו.
על פי דבריו של ג'ורג' פרייס הידוע בכינוי "פאפא ג'י", מנהל יחסי הציבור של דאת' רואו, האלבום לא היה אמור לצאת כאלבום סטודיו
אלא בתור אלבום מחתרתי.
רק אחרי מותו של הזמר, הוחלט להוציאו לשווקים כאלבום סטודיו.

ב-2005, האתר הרשמי של ערוץ המוזיקה MTV דירג את Killuminati: The 7 Day Theory במקום התשיעי בקטגוריית אלבומי ההיפ הופ הגדולים ביותר בכל הזמנים, וב-2006 הכירו בו כקלאסיקה. הרגש והכעס שהוצגו באלבום נערצו על ידי חלק גדול של קהילת ההיפ הופ, כולל ראפרים אחרים. האלבום הגיע למקום הראשון במצעד Billboard Top R&B/Hip-Hop Albums chart ובמצעד הבילבורד 200.
האלבום הגיע למעמד פלטינה מרובעת ב-1999 שאושר על ידי RIAA.(האלבום מכר כ־28,000,000 מסביב לעולם)

## קונספט
על עטיפת האלבום ישנו טקסט שבו רשום "Exit 2Pac, EnteMakaveli", שמתייחס לשם הבמה החלופי של שאקור. ישנן רמיזות רבות למספר 7 במהלך שחרורו. דוגמה אחת היא מבוא לשיר "Blasphemy" (חילול הקודש), שבו קול מעוות דן במושג "חזרת המושיע" לפני הסיום: ‘if the Lord doesn't return in the coming seven days, we’ll see you next time’ (אם ה' לא יחזור בשבעת הימים הקרובים, נתראה בפעם הבאה). אפילו בעטיפת האלבום, שהראו את שאקור על צלב, בניסיון להביע אnd", והמפיק Shock G סיפר: 

## סינגלים
הסינגל הראשון מהאלבום היה *Toss It Up*, שיצא לאור לפני צאת האלבום, אך הוא יצא כשבועיים לאחר מותו של שאקור. בשיר מתארח הזמר *Danny Boy*, שהיה חלק מ-7 האנשים שכתבו את השיר. גרסת האלבום מכילה סימפול של חלק מהשיר "Blind Man Can See It" של ג'יימס בראון. הסינגל השני היה *To Live & Die in L.A.* שגם לו יצא קליפ ונחשב לשיר הכי מוכר מהאלבום. הסינגל מכיל סימפול של השיר *Do Me, Baby* של הזמר פרינס.
הסינגל האחרון מהאלבום היה *Hail Mary*, שהופק לו גם קליפ שיצא בשנת 1997.

שלושת הסינגלים הופיעו באלבום הלהיטים הגדולים של שאקור מ-1998, Greatest Hits.

## דירוגים

## רשימת רצועות
#Intro/Bomb First (My Second Reply)
#Hail Mary
#Toss It Up
#To Live & Die in L.A.
#Blasphemy
#Life of an Outlaw
#Just Like Daddy
#Krazy
#White Man'z World
#Me and My Girlfriend
#Hold Ya Head
#Against All Odds

## מיקומי שיא

## קישורים חיצוניים

## הערות שוליים

קטגוריה:אלבומי טופאק שאקור
קטגוריה:אלבומים שהתפרסמו לאחר מות מבצעיהם
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אינטרסקופ רקורדס
תחנת הכוח הגרעינית בבושהר

**תחנת הכוח הגרעינית בבושהר** (בפרסית: **نیروگاه اتمی بوشهر**) היא תחנת כוח גרעינית באיראן הנמצאת כ-17 ק"מ מדרום-מזרח לעיר בושהר.

זוהי תחנת הכוח הגרעינית השנייה שנבנתה במזרח התיכון, והראשונה ליצור חשמל.

## היסטוריה
בניית המתקן החלה בשנת 1975 על ידי החברה הגרמנית Kraftwerk Union A.G (חברת בת של תאגיד סימנס) אשר חתמה על חוזה לבניית שני כורים גרעיניים במשך ארבע שנים בעלות של 6 מיליארד דולרים. העבודה הופסקה לבסוף בשנת 1979 בעקבות המהפכה האיראנית, מאחר שמשטר האייתוללות לא גילה עניין בתוכנית הגרעין. שנתיים מאוחר יותר, בעקבות פריצת מלחמת איראן–עיראק, איראן החלה להתעניין בנשק גרעיני וחידשה את מאמצי הפיתוח (ביטוי לכך ניתן ב-1981, בנאום של מוחמד בהשתי, "מספר 2" של רוחאללה ח'ומייני, בפני הוועדה לאנרגיה אטומית של איראן). במהלך המלחמה, האיראנים תקפו את הכור העיראקי  פעמיים, חיל האוויר הישראלי השמיד אותו וגם הכורים שנבנו בבושהר נפגעו בתקיפות אוויריות מרובות (לפחות שמונה) אותן ביצע הצבא העיראקי בין 1984 ל-1988. לאחר המלחמה הוחלט להאיץ את תוכנית הגרעין ובתוך כך לשקם את תחנת הכוח.

איראן דרשה שסימנס תסיים את בניית המתקן אך ממשלת גרמניה סירבה לאשר זאת לסימנס בשל הלחץ הדיפלומטי מארצות הברית. זמן קצר לאחר מכן, עיראק פלשה לאיראן ותוכנית הגרעין האיראנית נעצרה עד תום המלחמה.

בעקבות סירוב גרמניה נחתם חוזה נוסף לסיום בניית המפעל בשנת 1995 בין איראן לבין המשרד לאנרגיה אטומית ברוסיה. העבודה התעכבה במשך מספר שנים בשל אתגרים טכניים ובשל מחסור במימון וכן בשל לחצים פוליטיים מן המערב. לאחר שהקמת המתקן כמעט נעצרה לחלוטין בשנת 2007, הושג הסכם מחודש בו האיראנים הבטיחו לפצות על העלויות לאחר השלמת המתקן. משלוח של דלק גרעיני החל להגיע לאיראן עוד באותה השנה.

ב-21 באוגוסט 2010 הופעל לראשונה הכור הגרעיני בבושהר.

## ראו גם
*מתקן פורדו להעשרה גרעינית
*המתקן הגרעיני בנתנז

## קישורים חיצוניים

## הערות שוליים

בושהר
קטגוריה:איראן: מבנים
קטגוריה:בושהר
קטגוריה:תחנות כוח גרעיניות
יואל קרויס

**יואל "יואליש" קרויס** (נולד ב-1973, ה'תשל"ג בירושלים) הוא פעיל בולט בקרב העדה החרדית ומכונה לעיתים בתקשורת "קמב"ץ העדה החרדית", למרות שאינו נושא תפקיד רשמי, כבן לעדה החרדית, הוא מתנגד לציונות ולשיתוף פעולה עם מוסדות המדינה.

## חייו האישיים
יואל קרויס נולד לאברהם משה קרויס, חסיד תולדות אהרן. הוא למד בתלמוד התורה ובישיבה של חסידות תולדות אהרון, אולם עוד בצעירותו התקרב לפלג "תורה ויראה" של נטורי קרתא. הוא אינו מחזיק בתעודת זהות בשל אידאולוגיה אנטי ציונית. שמו גם אינו רשום ברישומי האוכלוסין הישראליים, משום שנולד בבית הוריו ולא בבית חולים.

קרויס נשוי לרחל, בת הרב אברהם יעקב אפשטיין שהיה מרבני ישיבת "תורה ויראה", ונכדתו של הרב אהרן קצנלבוגן שהיה ממייסדי נטורי קרתא. יש להם 18 ילדים. הם גרים בשכונת מאה שערים בירושלים.

## פעילותו הציבורית

### פעילות דתית
קרויס השתתף בהתקרבות שחלה בין אנשי "תורה ויראה" לבין פלג אחר, "נטורי קרתא של העדה החרדית". בכך היה שותף לרב זליג ראובן קצנלנבוגן, לרב אלתר קויפמן ולחמיו הרב אפשטיין (שהוא חתנו של הרב אהרן קצנלנבוגן ממייסדי "נטורי קרתא" וישיבת "תורה ויראה").

בשנים 1991–2013 השתתף קרויס במאבקים של ארגון אתרא קדישא נגד חפירות של רשות העתיקות. הוא השתתף גם בארגון הפגנות העדה החרדית ונטורי קרתא נגד ניתוחי מתים וחילולי השבת בירושלים.

בשל שיקולי כשרות, הפעיל קרויס משחטת עופות בשכונת מאה שערים, למרות אורח חייו הצמחוני. ביולי 2011 סגרה המשטרה את המשחטה ועצרה אותו, בשל פעילותה שלא כחוק. ב־2016 נידון בבית משפט השלום בירושלים לשבעה חודשי מאסר ולקנס של 50 אלף ש"ח, בשל אי דיווח על המשחטה. לאחר ערעור בבית המשפט המחוזי, קוצר עונש המאסר לחמישה חודשים, וקרויס פתח בהליך ערעור לבית משפט העליון שלא התקבל. בשנת 2017 נפתח פרויקט מימון המונים באתר GiveBack כדי לסייע לקרויס לשלם קנס של 250,000 ש"ח שהוא חייב למס הכנסה ולמע"מ, וכדי לסייע בכיסוי הוצאות ההליכים המשפטיים וצורכי משפחתו בתקופת ריצוי עונש המאסר. ב-10 במאי 2017 החל לרצות את עונשו בכלא מעשיהו. כעבור כחודש וחצי, ב-29 ביוני 2017 זכה קרויס לחנינה מהנשיא ראובן ריבלין.

### פעילות אזרחית ותרבותית
בשנים 2005–2016 היה חבר בוועד שכונת גאולה.

קרויס מוכר גם בזכות אוסף של עשרות אלפי פשקווילים שברשותו. הוא משתף פעולה עם אנשי הספרייה הלאומית וסורק עבורה את האוסף שלו.

בשנת 2012 הוציא קרויס לאור ספר ששמו "משנתו של רבי עמרם", העוסק במשנתו ובדמותו של הרב עמרם בלוי, מי שנחשב המנהיג והמייסד של נטורי קרתא.

בחודש ינואר של שנת 2021 קרויס השתתף בקמפיין של "עמותת נקי" להסברה למגזר החרדי על ניקיון במרחב הציבורי. בקמפיין, קרויס משתתף בסרטון בו הוא טוען כי ניקיון הוא ערך חשוב ואף "קודם לתורה" בבחינת "דרך ארץ קדמה לתורה".

## קישורים חיצוניים
* ספרו, **משנתו של רבי עמרם** חלק א (להורדה)
* ספרו, **משנתו של רבי עמרם** חלק ב (להורדה)
* 
* 
* 
* 
* ריאיון עם קרויס, התפרסם במקור בעיתון מקור ראשון
* 
* 
* חיה גרשוני, חוק להלבנת החמלה, באתר צריך עיון
* 
* 

## הערות שוליים

קטגוריה:אספנים ישראלים
קטגוריה:נטורי קרתא: אישים
קטגוריה:העדה החרדית: אישים
קטגוריה:מאה שערים: אישים
קטגוריה:חסידות תולדות אהרן
קטגוריה:ישראלים שקיבלו חנינה
קטגוריה:ישראלים שנולדו ב-1973